stanford-oval/wikipedia huggingface dataset:
Google+
Palvelun päättyminen yksityisiltä kuluttajilta

Lokakuussa 2018 Google tiedotti lopettavansa palvelun tarjoamisen kuluttajille, mutta yrityksille tämä mahdollistaisi vielä työntekijöiden yhteydenpidon. Palvelu suljettiin kuluttajakäytöstä 2.4.2019.
Syynä palvelun lopettamiseen oli vakava tietoturvaongelma, joka aiheutui ohjelmointivirheestä. Jopa 50 miljoonan käyttäjän tiedot onnistuttiin kalastelemaan. Toiseksi syyksi Google+ -palvelun sulkemiselle on ilmoitettu sen vähäinen käyttäminen, sillä 90% käynneistä kestää vähemmän kuin 5 sekuntia.
Yritysten Google+:n nimenmuutos

Heinäkuussa 2020 Google vaihtoi yritysten Google+-palvelun nimen Google Currentsiksi.
Aiheesta muualla

Kuvia tai muita tiedostoja aiheesta Google+ Wikimedia Commonsissa
Google+
Yhdysvaltain presidentti Barack Obama Hangoutissa tammikuussa 2012.
Ewert and The Two Dragons

Ewert and the Two Dragons on virolainen indie-rock -yhtye. Yhtyeeseen kuuluvat laulaja Ewert Sundja, kitaristi Erki Pärnoja, rumpali Kristjan Kallas ja basisti Ivo Etti. Heidän debyyttialbuminsa The Hills behind The Hills julkaistiin vuonna 2009. Sitä seurasi albumi Good Man Down, joka nauhoitettiin vuoden 2011 alussa, ja sen julkaisi huhtikuussa I Love You Records. He ovat keränneet kuuluisuutta Baltian maissa kuten myös useissa muissa Euroopan maissa.
Jäsenet

Ewert Sundja - laulu, koskettimet
Erki Pärnoja - kitara, taustalaulu
Ivo Etti - basso, akustinen kitara, taustalaulu
Kristjan Kallas - rummut, lyömäsoittimet
Jäsenet > Lisäjäsenet

Aarne Ots - trumpetti (2011- alkaen)
Johannes Kiik - pasuuna (2011- alkaen)
Indrek Varend - saksofoni (2011- alkaen)
Palkinnot ja ehdokkuudet

| Vuosi | Palkittu työ | Palkinto | Tulos |
| --- | --- | --- | --- |
| 2011 | "Good Man Down" | Album of The Year | Voitto |
| 2011 | "Good Man Down" | Best Rock Album | Voitto |
| 2011 | Good Man Down | Song of The Year | Voitto |
Palkinnot ja ehdokkuudet > Radio 2 Hit of The Year

| Vuosi | Palkittu työ | Palkinto | Tulos |
| --- | --- | --- | --- |
| 2011 | "Good Man Down" | Hit of The Year | Voitto |
Palkinnot ja ehdokkuudet > European Border Breakers Award

| Vuosi | Palkittu työ | Palkinto | Tulos |
| --- | --- | --- | --- |
| 2013 | Good Man Down | EBBA | Voitto |
Gaujac (Gard)

| Gaujac |
| --- | --- |

 vaakuna
 Gaujac
 Koordinaatit: 44°04′47″N, 4°34′45″E 
Valtio:  Ranska
Alue:  Occitanie
Departementti:  Gard
Arrondissementti:  Nîmes
Pinta-ala:  
 – Kokonaispinta-ala:  10,3 km²
Väkiluku (2016):  1 106 
 – Väestötiheys:  107 as./km²
Kunnan numero:  30127
Infobox OKVirheellinen NIMI-arvo: 
Gaujac on kunta Ranskan eteläosassa Gardin departementissa Occitanien alueella.  Se sijaitsee noin 42 kilometriä Nîmesin kaupungista koilliseen.
Oppidumiin rakennetun kylpylän rauniot
Kylän yläpuolella olevalla rinteellä oli tärkeä kelttiläinen oppidum, Saint-Vincentin oppidum. Se oli miehitettynä 400-luvulle eaa. Myöhemmin sitä hallitsivat roomalaiset, jotka rakensivat sinne kylpylän ja temppelin. Kylän keskeltä kohoava keskiaikainen linna Château de Gaujac on nykyään näyttelyiden ja konserttien pitopaikka.
Aiheesta muualla

Kuvia tai muita tiedostoja aiheesta Gaujac (Gard) Wikimedia Commonsissa
Gazzo

| Gazzo |
| --- | --- |
 Gazzo
 Koordinaatit: 45°17′0″N, 11°53′0″E 
Valtio:  Italia
Alue:  Veneto
Maakunta:  Padova
Hallinto:  
 – Pormestari:  Loredana Pianazzola
Pinta-ala:  
 – Kokonaispinta-ala:  22,65 km²
Korkeus:  36 m
Väkiluku (31.12.2015):  4 307
 – Väestötiheys:  190 as./km²
Aikavyöhyke:  UTC+1
 – Kesäaika:  UTC+2
Postinumero:  35010
Suuntanumero(t):  049
 
 www.comune.gazzo.pd.it 
Infobox OKVirheellinen NIMI-arvo: 
Gazzo on kunta Koillis-Italiassa Veneton alueella Padovan maakunnassa. Kunta sijaitsee noin 25 kilometriä Padovasta luoteeseen. Kunnassa asuu noin 4 000 ihmistä. Sen pinta-ala on 22,65 km2. Väestötiheys on 190 asukasta/km2 (2015).
Gazzon kunnan keskus on samanniminen kylä. Kuntaan kuuluvat lisäksi seuraavat kylät: Gaianigo, Grantortino, Grossa, Villalta.
Gazzon naapurikunnat ovat Campo San Martino, Limena, Piazzola sul Brenta, San Giorgio delle Pertiche, Vigodarzere.
Friedrich Spielhagen

| Friedrich Spielhagen |
| --- | --- |
 Friedrich Spielhagen
Henkilötiedot
Syntynyt: 24. helmikuuta 1829 Magdeburg
Kuollut: 24. helmikuuta 1911 (82 vuotta) Charlottenburg
Ammatti:  kirjailija
Kirjailija
Äidinkieli: saksa
Tuotannon kieli: saksa
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Friedrich Spielhagen (24. helmikuuta 1829 Magdeburg – 25. helmikuuta 1911 Charlottenburg) oli saksalainen romaanikirjailija.
Spielhagen opiskeli vuodesta 1847 filologiaa ja filosofiaa Berliinissä, Bonnissa ja Greifswaldissa. Hän julkaisi 1857 esikoisnovellinsa Clara Vere, jota seurasi Auf der Düne (1858). Molemmat saivat suosiollisen vastaanoton, mutta varsinaisesti Spielhagenin maine perustuu romaaniin Problematische Naturen (1860) ja sen jatkoksi kirjoitettuun Durch Nacht zum Licht (1861). Vuodesta 1862 Berliinissä asunut Spielhagen oli Gutzkowin ja Heinrich Lauben seuraajia.
Nordisk Familjebokin ensimmäisessä painoksessa (1891) on seuraava arvio:
»Spielhagen on perehtynyt luontoon. Hän luo terävän katseen nykyajan sosiaalisiin ja poliittisiin liikkeisiin ja hänellä on taito valaista niitä jännittävien tilanteiden avulla.»
Toisessa painoksessa (1917) Ruben Berg kirjoittaa:
»Opettavaisesti ja tarkoitushakuisesti kuvastavat hänen runonsa ajan suuntauksia ja tapahtumia ja ottavat innokkaasti kantaa vapaamielisten näkökulmien puolesta. Eloisat värit, vauhdikas esitystapa, loistava retoriikka ja jännittävä juoni ovat ominaisia teoksille, jotka on luonut rehellinen, vakaa ja sympaattinen kirjoittaja.»
Suunta kääntyi 1884, kun Heinrich ja Julius Hart julkaisivat teoksensa Friedrich Spielhagen und der deutsche Roman der Gegenwart. Spielhagenin suosio romahti uran kolmannella vuosikymmenellä, ja silloiset teokset, kuten Was will das werden? (1886) ja Noblesse oblige (1888), Stumme des Himmels (1894) ja Faustulus (1896), edustavat jo ohitettua ja vanhentunutta suuntausta.
Spielhagen kokeili huonolla menestyksellä myös näytelmien kirjoittamista ja julkaisi yhden runokokoelman.
Suomennetut teokset

Hovin Roosa, suom. Aatto S., Helsinki: Suomalaisen Kirjallisuuden Seuran kirjapaino 1880. Sarja: Helppohintainen novelli- ja romani-jakso, 2.
Rakkaus ja mustasukkaisuus; suomentanut Antti Rytkönen, Hämeenlinna: Karisto 1917. Sarja: Kariston 50 pennin romaaneja, 95.
Aiheesta muualla

Kuvia tai muita tiedostoja aiheesta Friedrich Spielhagen Wikimedia Commonsissa
Goris tsikhe

Goris tsikhe.
Goris tsikhe (georg. გორის ციხე, "Gorin linnoitus") on keskiaikainen linnoitus Georgiassa. Se kohoaa Gorin kaupungin yläpuolella kallioisella kukkulalla.
Nimi "Goris tsikhe" esiintyy ensimmäisen kerran 1200-luvun kirjoituksissa, mutta arkeologisten todisteiden mukaan paikka on ollut linnoitettuna jo viimeisillä vuosisadoilla ennen ajanlaskun alkua. Linnoitus vartioi sotilaallisesti ja taloudellisesti tärkeitä teitä, ja siinä pidettiin suurta varuskuntaa. 1500-luvulla osmanit valloittivat sen pelotellakseen Tbilisiä, minkä jälkeen se vaihtoi toistuvasti isäntää turkkilaisten, georgialaisten ja persialaisten kesken. Linnoitus sai nykyisen muotonsa kahden georgialaisen kuninkaan hallinnossa, Kartlin hallitsija Rostomin aikana 1630-luvulla ja Erekle II:n aikana vuonna 1774. Sen jälkeen kun Venäjän keisarikunta oli liittänyt Georgian itseensä vuonna 1801, linnoitukseen perustettiin venäläisen krenatööripataljoonan varuskunta. Linnoituksen merkitys kuitenkin vähitellen laski, eikä sille ollut enää käyttöä. Brittiläinen Encyclopaedia Metropolitana raportoi vuonna 1845:
»Matalien hiekkakivikukkuloiden ketjun juurella seisovat Gorin kaupunki ja linnoitus (ehkäpä Strabonin Gursenna), Tiflisin jälkeen seuraavaksi suurin ja tärkein paikkakunta. Linna on pitkänomainen, 200 askelta pitkä ja 16 syltä sen kukkulan juurella virtaavan Liakhvi-joen yläpuolelle asetettu. Se on nykyään hylätty, ja kappeli sen koilliskulmassa on ainoa käytössä oleva osa.»
Goris tsikhe vahingoittui huomattavasti maanjäristyksessä vuonna 1920. Parhaiten säilynyt rakennelma on Tskhra-kara (“yhdeksänporttinen”), joka on suunnattu länteen ja johon liittyy täydentäviä muureja etelässä ja idässä.
Friedrich Siemens

Friedrich August Siemens (8. joulukuuta 1826 – 24. toukokuuta 1904) oli saksalainen keksijä ja yrittäjä, joka tunnetaan parhaiten teräksen valmistukseen liittyvästä Siemens-Martin-prosessissa tarvittavan uunin kehittämisestä. Hän on myös Werner von Siemensin ja William Siemensin veli.
Uunien kehitystyö

Friedrich Siemmens päätti 15-vuotiaana palkkautua laivapojaksi. Myöhemmin hän oli veljensä yrityksen palveluksessa Isossa-Britanniassa. Hän kehitti vuonna 1856 regeneratiivisen sulatusuunin, joka toimi kaasulla. Tätä uunia käytetään Siemens-Martin-prosessissa. Hän sai keksinnölleen brittiläisen patentin No. 2861 otsikolla Uunin toiminnan tehostusjärjestely, jota voidaan käyttää kaikissa korkeata lämpötilaa vaativissa tapauksissa.
Vuonna 1856 hän perusti Dresdeniin uunin rakennusyrityksen, josta tuli myöhemmin Friedrich Siemens Industrieofenbau (FSI). Vuonna 1862 hänen veljensä Hans Siemens perusti Dresdeniin lasitehtaan keksinnön kaupalliseen soveltamiseen.
Vuonna 1867 Friedrich Siemens otti lasitehtaan vastuulleen veljensä Hans Siemensin kuoleman jälkeen. Vuonna 1868 otettiin lasin massatuotantoon jatkuvatoiminen regeneratiivisellä liekityksellä varustettu säiliöuuni. Tämän avulla tuotantomäärät nousivat 66-kertaisiksi kahteen miljoonaan pulloon kuukaudessa.
Vuonna 1900 Friedrich Siemens otti vastaan kunniatohtorin arvon Dresdenin teknillisessä korkeakoulussa.
Kirjallisuus

Karl Burhenne: Siemens. Teoksessa Allgemeine Deutsche Biographie, osa 55, s. 203–228.  Leipzig:  Duncker & Humblot, 1910.  Artikkelin verkkoversio (saksaksi)  (Perheartikkeli - katso s. 219)
August Roth: Friedrich August Siemens. in: Siemens-Zeitschrift, 6. Jahrgang, Heft 12 (Joulukuu 1926), s. 581-590
Aiheesta muualla

Biografie bei mdr.de
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Friedrich Siemens
Friedrich Siemensin hauta.
Käännös suomeksi
Gili Cohen

| Mitalit | Mitalit | Mitalit |  |
| --- | --- | --- | --- |
|  Gili Cohen |  Gili Cohen |  Gili Cohen |  |
Maa:   Israel
Naisten judo
| EM-kilpailut  | EM-kilpailut  | EM-kilpailut  |  |
|  Pronssia | Montpellier 2014 | 52 kg |  |
Gili Cohen (s. 19. kesäkuuta 1991) on israelilainen judoka, joka kilpailee alle 52 kilogramman painoluokassa.
Cohen sijoittui seitsemänneksi Budapestin EM-kilpailuissa 2013. Hän sai samana vuonna hopeaa alle 23-vuotiaiden EM-kilpailuissa Samakovissa. Hän saavutti pronssia Montpellier’n EM-kilpailuissa 2014. Hän karsiutui Rio de Janeiron olympialaisissa 2016 ensimmäisen ottelun jälkeen. Hän oli 2017 viides sekä Varsovan EM-kilpailuissa että Budapestin MM-kilpailuissa. Hän sijoittui Lissabonin EM-kilpailuissa 2021 seitsemänneksi.
Cohen on saavuttanut Masters-, Grand Slam- ja Grand Prix -kilpailuissa kolme turnausvoitoa, kahdeksan kakkossijaa ja kymmenen kolmossijaa. Maailmancup- ja Continental Open -kilpailun hän on voittanut kahdesti, ollut kerran toinen ja kaksi kertaa kolmas. Hän on voittanut Israelin-mestaruuden seitsemän kertaa.
Aiheesta muualla

Kuvia tai muita tiedostoja aiheesta Gili Cohen Wikimedia Commonsissa
Gaudi Afternoon

| Gaudi Afternoon> Tardes de Gaudí |
| --- | --- |

Ohjaaja:  Susan Seidelman
Käsikirjoittaja:  James Myhre
Perustuu:  Barbara Wilsonin romaaniin
Tuottaja:  Andrés Vicente Gómez
Säveltäjä:  Bernardo Bonezzi
Kuvaaja:  Josep M. Civit
Leikkaaja:  Deirdre Slevin
Pääosat:   Judy Davis  Marcia Gay Harden  Lili Taylor  Juliette Lewis  Christopher Bowen  Courtney Jines 
Valmistustiedot
Valmistusmaa:  Espanja
Levittäjä:  Netflix
Ensi-ilta:  2001
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Gaudi Afternoon (Tardes de Gaudí) on vuonna 2001 ensi-iltansa saanut Susan Seidelmanin ohjaama elokuva amerikkalaisesta Barcelonassa asuvasta kääntäjästä (Judy Davis), jonka outo nainen palkkaa etsimään kadonnutta aviomiestään.
Näyttelijät

| 0 | 1 | 2 |
| --- | --- | --- |
|  Judy Davis  | … |  Cassandra Reilly   |
|  Marcia Gay Harden  | … |  Frankie Stevens   |
|  Lili Taylor  | … |  Ben Harris   |
|  Juliette Lewis  | … |  April Schauer   |
|  Christopher Bowen  | … |  Hamilton Kincaid   |
|  María Barranco  | … |  Carmen   |
Lähde:
Goriškan tilastollinen alue

| Goriška |
| --- | --- |

 Sijainti
Valtio:   Slovenia
NUTS 2 -aluejako:  Länsi-Slovenia
Hallinto:  
 – suurin kaupunki:  Nova Gorica
Pinta-ala:  2 326 km²
Väkiluku (2021):  118 525
 – väestötiheys:  50,97 as./km²
Goriška on tilastollinen alue läntisessä Länsi-Sloveniassa. Alueella asuu 118 525 asukasta, ja alueen väestöstä 92,6 prosenttia on sloveeneja ja 90,5 prosenttia on syntynyt Sloveniassa. Alueen pinta-ala on 2 326 neliökilometriä. Alueen suurin kaupunki on Nova Gorica.
Green on Red

Green on Red Turun Ruisrockissa kesäkuussa 1990.
Green on Red oli yhdysvaltalainen yhtye, jonka tyylilajeihin kuuluivat indie rock, desert rock ja vaihtoehtoinen country rock. Se sai alkunsa 1970-luvun lopulla Arizonan Tucsonissa The Serfers -nimellä. Yhtye vaihtoi nimensä Green on Rediksi vuonna 1980 muuttaessaan Los Angelesiin.
Green on Red julkaisi kahden EP-levyn jälkeen esikoisalbuminsa Gravity Talks vuonna 1983. Yhtyeeseen kuuluivat tuolloin vokalisti-kitaristi Dan Stuart, kosketinsoittaja Chris Cacavas, basisti Jack Waterson ja rumpali Alex MacNicol. Vuonna 1985 ilmestyneellä toisella albumilla Gas Food Lodging oli mukaan liittynyt myös kitaristi Chuck Prophet, ja vuonna 1987 ilmestyneellä albumilla The Killer Inside Me oli rumpalina MacNicolin korvannut Keith Mitchell.
Georg Christian Lehms

Georg Christian Lehms
Georg Christian Lehms (Liegnitz, nykyinen Legnica 1684 – 15. toukokuuta 1717) oli saksalainen runoilija, joka toimi runoilijana ja kirjastonhoitajana Darmstadtin hovissa.  Hänen tehtäviinsä kuului kantaattien librettojen kirjoittaminen, jotka sävelsivät hovin Kapellmeister ja vara-Kapellmeister, Christoph Graupner ja Gottfried Grünewald.
Johann Sebastian Bach omisti Lehmsin kirkkovuoden kantaattitekstien kokoelman, joka painettiin vuonna 1717 ja hän sävelsi sen pohjalta useita kertoja. Lehmsin teksteihin on sävelletty muun muassa kantaatit "Mein Herze schwimmt im Blut" BWV 199 ja "Widerstehe doch der Sünde" BWV 54.
Georg Carl Amdrup

Georg Carl Amdrup
Georg Carl Amdrup (1866–1947) oli tanskalainen meriupseeri, joka tutki ja kartoitti vuosina 1898–1900 Grönlannin itärannikkoa. Hän johti tuolloin Antarctic-laivalla tehtyä kahta tutkimusmatkaa, jotka molemmat kustansi Carlsbergin säätiö. Teoksessaan Meddelelser om Grönland XLI Amdrup selostaa vuosina 1906–1908 Grönlannin koillisrannikolle tehtyä tutkimusmatkaa. Vuonna 1927 hänet nimitettiin maansa laivaston vara-amiraaliksi. Vuosina 1927–1931 hän oli saman laivaston tarkastaja.
George Kell

George Kell
George Clyde Kell (23. elokuuta 1922 – 24. maaliskuuta 2009) oli yhdysvaltalainen baseballpelaaja. Hän pelasi ensimmäisen MLB-ottelunsa 28. syyskuuta 1943 ja viimeisensä 14. syyskuuta 1957.
Kell pelasi uransa aikana All-Star-ottelussa kymmenesti. Hänet valittiin Baseball Hall of Fameen vuonna 1983.
Joukkueet, joissa Kell pelasi ammattilaisena, olivat Philadelphia Athletics (1943–1946), Detroit Tigers (1946–1952), Boston Red Sox (1952–1954), Chicago White Sox (1954–1956) ja Baltimore Orioles (1956–1957).
Gorizont

Gorizont-satelliitin kuva neuvostoliittolaisessa postimerkissä vuodelta 1991.
Gorizont (ven. Горизонт eli horisontti) oli neuvostoliittolainen ja nyt venäläinen geosynkroonisen kiertoradan tietoliikennesatelliittien sarja.
Sen valtioyhtiöiden tuontantoon liittyvä nk. GRAU-koodi on 11F662. Satelliitit painavat 2 110 kg. Niiden suunniteltu elinikä on kolme vuotta. Ne on laukaistu Baikonurista Proton-kantoraketeilla. Satelliitit valmistaa NPO PM.
Satelliitteja on toteutettu 35 kappaletta. Eräs motivaatio satelliittiperheen toteuttamiselle oli vuoden 1980 Moskovan kesäolympialaisten televisioinnin välitys.
Aiheesta muualla

Gorizont comsat
Pike, John: Gorizont - Russia and Communications Satellite Systems GlobalSecurity.org.  4.10.2016. Viitattu 24.8.2018.
Krebs, Gunter Dirk: Gorizont 1 - 33 (11F662) / Tongastar 1 / Rimsat 1, 2 / PASI 1 / AsiaSat G / LMI-AP 1, 2 Gunter's Space Page.  11.12.2017. Viitattu 24.8.2018.
Vallado, D.A.: Fundamentals of Astrodynamics and Applications, s. 401–.  Springer Science & Business Media, 30.6.2001.  ISBN 978-0-7923-6903-5.  Teoksen verkkoversio.
Satellite Communications: System and Its Design Technology, s. 23–.  IOS Press, 2000.  ISBN 978-4-274-90379-3.  Teoksen verkkoversio.
Graham Phillips

| Graham Phillips |
| --- | --- |

Henkilötiedot
Syntynyt: 14. huhtikuuta 1993 (ikä 31)  Norwalk, Ohio
Näyttelijä
Aktiivisena:  2002–
Merkittävät roolit:  Jordan Baxter (Evan taivaanlahja) Ben Tennyson (Ben 10: Race Against Time)
Aiheesta muualla
IMDb 
Elonet
Graham Phillips (s. 14. huhtikuuta 1993 Norwalk, Ohio) on yhdysvaltalainen näyttelijä, joka tuli tunnetuksi elokuvan Evan taivaanlahja myötä. Hän esitti myös pääosaa elokuvassa Ben 10: Race Against Time. Graham on näytellyt Zachary "Zach" Florrickia draamasarjassa Good Wife.
Gesturi

| Gesturi (Gèsturi) |
| --- | --- |

 Sijainti Etelä-Sardinian maakunnassa
 Gesturi
 Koordinaatit: 39.733°0′0″N, 9.020°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  46,83 km²
Korkeus:  315 m
Väkiluku:  1 252
Aikavyöhyke:  UTC+1
 – Kesäaika:  UTC+2
Postinumero:  09020
Suuntanumero(t):    070
Rekisterikilpi:  SU
 
 http://www.comunegesturi.it 
Infobox OKVirheellinen NIMI-arvo: 
Gesturi (sardiksi Gèsturi) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 252 asukasta (vuonna 2016) ja sen pinta-ala on 46,83 neliökilometriä. Se sijaitsee 315 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Gesturi Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
George Kelly

George Kelly voi viitata ainakin seuraaviin henkilöihin:
George Kelly, yhdysvaltalainen näytelmäkirjailija
George Kelly, yhdysvaltalainen psykologi
Machine Gun Kelly (oik. George Kelly Barnes), yhdysvaltalainen rikollinen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”George Kelly”, voi hakea sivunnimihaulla, laajalla sivunnimihaulla tai tekstihaulla.
Graham Rahal

Graham Rahal vuonna 2014.
Graham Rahal (s. 4. tammikuuta 1989 Columbus, Ohio) on yhdysvaltalainen kilpa-autoilija. Kaudella 2014 Rahal ajaa IndyCar Series -sarjassa Rahal Letterman Lanigan Racing -tallissa.
Rahalin isä ja edellämainitun tallin omistaja Bobby Rahal on entinen kilpa-autoilija. Nykyään hän omistaa tallin yhdessä talk show -juontaja David Lettermanin ja liikemies Mike Laniganin kanssa.
Vuonna 2011 Rahal voitti Daytonan 24 tunnin ajon yhdessä Scott Pruettin, Memo Rojasin ja Joey Handin kanssa. Seuraavana vuonna hän ajoi kaksi osakilpailua V8 Supercars -sarjassa Australiassa. Kaudella 2005–2006 Rahal kilpaili sittemmin kuopatussa maiden välisessä A1 Grand Prix -sarjassa edustaen perheensä sukujuurien myötä Libanonia.
Genocide and Mass Murder

| Genocide and Mass Murder Deathgaze |
| --- | --- | --- |

Studioalbumin tiedot
 Julkaistu: 16. heinäkuuta 2006
 Tyylilaji: melodinen death metal
 Kesto: 57.35
 Levy-yhtiö: Enter Brain
Deathgazen muut julkaisut
|   | Genocide and Mass Murder 2006 | Awake -Evoke the Urge- 2008 |
Genocide and Mass Murder on ensimmäinen albumi metalliyhtye Deathgazelta. Sou lähti yhtyeestä pian albumin julkaisun jälkeen. Kappaleet "Yami ni Ame Fukaishita Sekai.", "Dies Irae", "「294036224052」" ja "the fist." ovat uusintanauhoituksia yhtyeen ensimmäiseltä singleltä "「294036224052」".
Kappaleet

venom – 1.48
genocide and mass murder – 4.29
Yami ni Ame Fukaishita Sekai. (闇に雨 腐敗した世界.) – 4.37
grave – 4.56
proof – 5.32
Dies Irae (ディエスイレ) – 4.47
SxSxDxD – 4.22
the fist. – 3.03
gethsemane – 5.12
miscarriage – 4.57
disease – 4.45
killing floor – 4.04
「294036224052」 – 1.45
Mr.FREAKS – 4.58
Aiheesta muualla

Genocide and Mass Murder discogs.com -sivustolla
Fernando Llorente

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Fernando Llorente Torres
Syntymäaika: 26. helmikuuta 1985 (ikä 39)
Syntymäpaikka: Pamplona, Espanja
Pelipaikka: hyökkääjä
Pituus: 195 senttimetriä
Paino: 90 kilogrammaa
Lempinimi: El Rey León (suom. kuningasleijona)
Seura
Seura: Napoli
Junioriseurat
1994–1995: Funes
1995–1996: CA River Ebro
1996–2003: Athletic Bilbao
Seurat
| Vuodet | Seura | O | (M) |
| 2003–2004 | Basconia | 33 | (12) |
| 2004–2005 | Bilbao Athletic | 16 | (4) |
| 2005–2013 | Athletic Bilbao | 262 | (85) |
| 2013–2015 | Juventus | 66 | (23) |
| 2015–2016 | Sevilla | 23 | (4) |
| 2016–2017 | Swansea City | 33 | (15) |
| 2017–2019 | Tottenham Hotspur | 36 | (2) |
| 2019– | Napoli | 13 | (3) |
Maajoukkue
| 2003 | Espanja U17 | 3 | (2) |
| 2005 | Espanja U20 | 4 | (5) |
| 2005–2006 | Espanja U21 | 9 | (5) |
| 2008– | Espanja | 24 | (7) |
 Seurajoukkueuran tilastot kattavat vain kansalliset sarjat, päivitetty 5. tammikuuta 2020.  Maajoukkueuran tilastot päivitetty 19. marraskuuta 2013.
Fernando Javier Llorente Torres [ferˈnando ʎoˈɾente ˈtores] (s. 26. helmikuuta 1985 Pamplona, Navarran maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa italialaista Napolia. Kausina 2004−2013 hän edusti Athletic Bilbaota, 2013–2015 Italian Serie A:ssa Juventusta sekä kausina 2016–2019 Englannin Valioliigassa Swansea Cityä ja Tottenham Hotspuria. Hän on maailmanmestari 2010 ja Euroopan-mestari 2012.